Na osnovu odluke Odbora direktora broj 01-8751 od 29.11.2019. godine, donijete na sjednici održanoj dana 22.11.2019. 2019. Godine, a u vezi sa članom 39 i 40 Zakona o državnoj imovini (“Sl. List Crne Gore, br. 21/09 i 40/11) i članom 29-32 i člana 35 Uredbe o prodaji i davanju u zakup stvari u državnoj imovini (“Sl. List Crne Gore” br. 44/10 od 30.07.2010.), kao i člana 53 i 54 Zakona o vazdušnom saobraćaju ("Službeni list Crne Gore", br. 068/15 od 08.12.2015) a u vezi sa članom 10 Pravilnika o pružanju usluga zemaljskog opsluživanja na aerodromu ("Službeni list Crne Gore", br. 068/15 od 08.12.2015), “Aerodromi Crne Gore” AD Podgorica objavljuje

**JAVNI POZIV**

**za dostavljanje ponuda za ustupanje djelatnosti snabdijevanja vazduhoplova hranom i pićem**

**i za tu svrhu davanja u zakup poslovnog prostora na aerodromu Tivat**

**Predmet javnog poziva:**

Predmet javnog poziva predstavlja ustupanje djelatnosti zemaljskog opsluživanja - snabdijevanja vazduhoplova hranom i pićem na aerodromu Tivat, shodno nomenklaturi iz Priloga 1 Pravilnika o pružanju usluga zemaljskog opsluživanja na aerodromu, i to:

(6) Snabdijevanje vazduhoplova hranom i pićem obuhvata:

 (6.1) komunikaciju sa dobavljačima i vođenje administracije;

 (6.2) skladištenje hrane, pića i opreme potrebne za njihovu pripremu;

 (6.3) čišćenje opreme za pripremu hrane i pića;

 (6.4) pripremu i dostavljanje opreme i snabdijevanje namirnicama.

kao i:

zatvoreni poslovni prostor u krugu aerodroma “Tivat” površine 260 m², u viđenom stanju, uz mogućnost korišćenja slobodnog pristupa objektu, sa namjenom za vođenje administracije, skladištenje hrane, pića i opreme potrebne za njihovu pripremu i čišćenje opreme za pripremu hrane i pića a u vezi anabdijevanja vazduhoplova hranom i pićem na aerodromu Tivat.

**Nomenklatura i vrsta djelatnosti koja se ustupa:**

Grana djelatnosti shodno Zakonu o klasifikaciji djelatnosti:

56.2 Ketering (dostava pripremljene hrane) i ostale usluge pripremanja i posluživanje hrane - priprema i dostava avio obroka za potrebe avio kompanija i vauduhoplova generalne avijacije;

Pružalac usluga može da pruža odnosno obavlja usluge zemaljskog opsluživanja koje su predmet ovog javnog poziva (tačke 6.1, 6.2, 6.3 i 6.4) ako imaju dozvolu za pružanje usluga zemaljskog opsluživanja ili za samoopsluživanje (u daljem tekstu: dozvola), koju, na osnovu zahtjeva a u skladu sa propisima kojima se uređuje vazdušni saobraćaj, izdaje Agencija za civilno vazduhoplovstvo Crne Gore, nakon okončanja postupka izbora po ovom Javnom pozivu.

**POČETNI IZNOS MJESEČNE ZAKUPNINE:**

Za zakup poslovnog prostora koji je predmet Javnog poziva: iznos od 31,5 eura/ m², kao i 10% prihoda na bazi ostvarenog prometa.

Na navedene iznose obračunava se pripadajući PDV.

Trajanje perioda zakupa, odnosno perida pružanja usluge zemaljskog opsluživanja iznosi 12 mjeseci (inicijalni period), sa mogućnošću produženja, ukoliko obije strane iskažu poslovni interes, na dodatni period od 12 mjeseci sukcesivno, s tim da ukupan period ne može biti duži od 60 mjeseci, računajući od dana zaključenja osnovnog ugovora.

**UČESNIK JE DUŽAN:**

* + da priloži dokaz da je registrovan za obavljanje djelatnosti koja je predmet Javnog poziva – izvod iz Centralnog registra privrednih društava;
	+ da upozna AD „Aerodromi Crne Gore“ sa sopstvenim referencama, podrazumijevajući tu prevashodno iskustvo na planu Catering aktivnosti,
	+ da dostavi specifikaciju i vizuelni prikaz osnovnog asortimana koji će se proizvoditi u objektu koji će samostalno obezbijediti,
	+ da pruži dokaz da raspolaže neophodnim poslovnim kapacitetom – da ima uspostavljen sistem za osiguranje bezbjednosti hrane u skladu sa principima dobre proizvođačke i higijenske prakse i analize opasnosti i kritičnih kontrolnih tačaka HACCP – Hazard Analysis and Critical Control Point - važeći sertifikat o implementiranom sistemu za bezbjednost hrane HACCP – Hazard Analysis and Critical Control Point izdat od strane domaće ili inostrane sertifikacione kuće;
	+ O svom trošku blagovremeno enterijerski opremi poslovni prostor, uz prethodno dostavljanje idejnog rješenja i bližeg opisa projektovanih radova, a povodom čega je potrebna prethodna saglasnost “Aerodromi Crne Gore” AD.
	+ da uredno izmiruje ugovorene i finansijske obaveze prema AD „Aerodromi Crne Gore“, a u vezi čega pri potpisivanju ugovora treba da ponudi obnovljivu, bezuslovnu i na prvi poziv naplativu garanciju prihvatljive banke na iznos od 200.000,00 Eur;
	+ da dostavi izjavu o roku važnosti ponude, praćenu adekvatnom bezuslovnom i na prvi poziv naplativom garanciju prihvatljive banke na iznos od 2.000,00 Eur, kao garancije za ostajanje pri ponudi sa rokom važenja u trajanju od 90 dana od dana otvaranja ponuda;
	+ da pribavlja sve neophodne saglasnosti za otvaranje i kontinuiran rad ovog ketering kapaciteta od nadležnih organa Države Crne Gore;
	+ da svoje radno vrijeme prilagodi saobraćaju na Aerodromu Tivat;
	+ da zvanično objavi svoj cjenovnik usluga koji treba da bude regionalno konkurentan.

Svi dokazi prilažu se u originalu ili u formi ovjerene kopije.

**VRIJEME I MJESTO DOSTAVLJANJA PONUDA:**

Ponude se dostavljaju neposredno - lično u zatvorenoj koverti (s naznakom „**Javni poziv** **za Catering“**)najkasnije do dana **30.01.2020. godine do 09:00 časova na adresu**:

AD „Aerodromi Crne Gore“

 Aerodrom Podgorica - Poslovna zgrada

 81000 Podgorica

 C R N A G O R A

Sve ponude dostavljene nakon predviđenog roka biće neblagovremene i kao takve neće biti predmet vrednovanja

**VRIJEME I MJESTO JAVNOG OTVARANJA PONUDA:**

Javno otvaranje ponuda biće objavljeno dana **30.01.2020. u 09:30** **časova** u prostorijama preduzeća na Aerodromu Podgorica

**ODLUČIVANJE O IZBORU PONUĐAČA**

Definitivan odabir najpovoljnijeg ponuđača biće izvršen u narednih 15 dana. Nakon čega će se pristupiti proceduri zaključivanja ugovora sa odabranim ponuđačem.

**KRITERIJUM ZA IZBOR NAJPOVOLJNIJE PONUDE**

Finansijski kvalitet dostavljene ponude.

Finansijski kvaltet dostavljene ponude 100 bodova

Sa sledećim podkriterijumima:

Iznos zakupnine 70 bodova

Procenat od prihoda na bazi ostvarenog prometa 30 bodova

Sve detaljnije informacije oko ovog javnog poziva, kao i potrebe za neposrednim obilaskom ponuđenog objekta i lokacije mogu se obezbjediti telefonskim putem – tel: **032/670-916** Kontakt osoba: **Tamara Petković**.

“Aerodromi Crne Gore” AD Podgorica